CELEX: 22007D0074
Language: mt
Date: 2007-07-06 00:00:00
Title: Deċiżjoni tal-Kumitat Konġunt taż-ŻEE Nru 74/2007 tas- 6 ta' Lulju 2007 li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE

13.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 328/8
               
            DEĊIŻJONI TAL-KUMITAT KONĠUNT TAŻ-ŻEE
      Nru 74/2007
      tas-6 ta' Lulju 2007
      li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim kien emendat bid-Deċiżjoni tal-Kumitat Konġunt taż-ŻEE Nru 39/2007 tas-27 ta' April 2007 (1).
               
            
                  (2)
               
               
                  Ir-Regolament tal-Kummissjoni (KE) Nru 2028/2006 tat-18 ta' Diċembru 2006 li jemenda r-Regolament (KE) Nru 600/2005 dwar l-awtorizzazzjoni tal-preparazzjoni ta' l-addittiv ta' l-għalf tal-Bacillus licheniformis DSM 5749 u Bacillus subtilis DSM 5750, li jappartjenu għall-grupp ta' mikroorganiżmi (2) għandu jiġi inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (KE) Nru 108/2007 tal-5 ta' Frar 2007 li jemenda r-Regolament (KE) Nru 1356/2004 dwar il-kundizzjonijiet għall-awtorizzazzjoni ta' l-additiv ta' l-għalf Elancoban, li jappartjeni għall-grupp ta' kokkidjostati u sustanzi mediċinali oħra (3) għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (KE) Nru 109/2007 tal-5 ta' Frar 2007 dwar l-awtorizzazzjoni tal-monensin sodium (Coxidin) bħala addittiv ta' l-għalf (4), kif korrett mill-ĠU L 37, 9.2.2007, p. 10 għandu jiġi inkorporat fil-Ftehim.
               
            
                  (5)
               
               
                  Ir-Regolament tal-Kummissjoni (KE) Nru 141/2007 ta' l-14 ta' Frar 2007 dwar l-obbligu ta' approvazzjoni f'konformità mar-Regolament (KE) Nru 183/2005 tal-Parlament Ewropew u tal-Kunsill għall-istabbilimenti tal-kummerċ ta' l-għalf li jimmanifatturaw jew ipoġġu fis-suq additivi ta' l-għalf tal-kategorija “kokkidjostati u ħistomonostati” (5) għandu jiġi inkorporat fil-Ftehim.
               
            
                  (6)
               
               
                  Ir-Regolament tal-Kummissjoni (KE) Nru 188/2007 tat-23 ta' Frar 2007 dwar l-awtorizzazzjoni ta' użu ġdid tas-Saccharomyces cerevisiae (Biosaf SC 47) bħala addittiv ta' l-għalf (6) għandu jiġi inkorporat fil-Ftehim.
               
            IDDEĊIEDA DAN LI ĠEJ:
      Artikolu 1
      Il-Kapitolu II ta' l-Anness I mal-Ftehim għandu jkun emendat kif ġej:
      
                  1.
               
               
                  Dan li ġej għandu jiżdied fil-punt 1zzj (ir-Regolament tal-Kummissjoni (KE) Nru 600/2005):
                  “, kif emendat b'li ġej:
                  
                              —
                           
                           
                              
                                 32006 R 2028: Ir-Regolament tal-Kummissjoni (KE) Nru. 2028/2006 tat-18 ta' Diċembru 2006 (ĠU L 414, 30.12.2006, p. 26).”
                           
                        
            
                  2.
               
               
                  Dan li ġej għandu jiżdied fil-punt 1zz (ir-Regolament tal-Kummissjoni (KE) Nru 1356/2004):
                  “ kif emendat b'li ġej:
                  
                              —
                           
                           
                              
                                 32007 R 0108: Ir-Regolament tal-Kummissjoni (KE) Nru 108/2007 tal-5 ta' Frar 2007 (ĠU L 31, 6.2.2007, p. 4).”
                           
                        
            
                  3.
               
               
                  Il-punti li ġejjin għandhom jiddaħħlu wara l-punt 1zzzf (ir-Regolament tal-Kummissjoni (KE) Nru 1876/2006):
                  
                              “1zzzg.
                           
                           
                              
                                 32007 R 0109: Ir-Regolament tal-Kummissjoni (KE) Nru 109/2007 tal-5 ta' Frar 2007 dwar l-awtorizzazzjoni tal-monensin sodium (Coxidin) bħala additiv ta' l-għalf (ĠU L 31, 6.2.2007, p. 6), kif korrett mill-ĠU L 37, 9.2.2007, p. 10.
                           
                        
                              1zzzh.
                           
                           
                              
                                 32007 R 0141: Ir-Regolament tal-Kummissjoni (KE) Nru 141/2007 ta' l-14 ta' Frar 2007 dwar obbligu approvazzjoni f'konformità mar-Regolament (KE) Nru 183/2005 tal-Parlament Ewropew u tal-Kunsill għal stabbilimenti tal-kummerċ ta' l-għalf li jimmanifatturaw jew ipoġġu fis-suq additivi ta' l-għalf tal-kategorija ‘kokkidjostati u ħistomonostati’ (ĠU L 43, 15.2.2007, p. 9).
                           
                        
                              1zzzi.
                           
                           
                              
                                 32007 R 0188: Ir-Regolament tal-Kummissjoni (KE) Nru 188/2007 tat-23 ta' Frar 2007 dwar l-awtorizzazzjoni ta' użu ġdid tas-Saccharomyces cerevisiae (Biosaf SC 47) bħala addittiv fl-għalf (ĠU L 57, 24.2.2007, p. 3).”
                           
                        
            Artikolu 2
      It-testi tar-Regolamenti (KE) Nri 2028/2006, 108/2007, 109/2007, kif ikkorreġuti bil-ĠU L 37, 9.2.2007, p. 10, 141/2007 u 188/2007 fl-ilsien Iżlandiz u l-ilsien Norveġiż, li jridu jiġu ppubblikati fis-Suppliment għaż-ŻEE tal-Ġurnal Uffiċjali tal-Komunitajiet Ewropej huma awtentiċi.
      Artikolu 3
      Din id-Deċiżjoni għandha tidħol fis-seħħ nhar is-7 ta' Lulju 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni ŻEE tal-Ġurnal Uffiċjali ta' l-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, 6 ta' Lulju 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 209, 9.8.2007, p. 70.
      
         (2)  ĠU L 414, 30.12.2006, p. 26.
      
         (3)  ĠU L 31, 6.2.2007, p. 4.
      
         (4)  ĠU L 31, 6.2.2007, p. 6.
      
         (5)  ĠU L 43, 15.2.2007, p. 9.
      
         (6)  ĠU L 57, 24.2.2007, p. 3.
      
         (*)  Ebda obbligu kostituzzjonali m'hu indikat.